text: El segon govern bipartit des del 1979 - Regió7 :: El Diari de la Catalunya Central
  El segon govern bipartit des del 1979
  Socialistes i convergents van governar junts l'última etapa del primer govern democràtic que presidia Joan Cornet
  jordi morros | manresa 26.01.2016 | 11:07
  Manresa tindrà un segon govern bipartit des de la recuperació de la democràcia. El primer va ser el 1979, quan es va trencar el pacte de govern entre PSC, CiU, PSUC i PSAN, el que llavors es va anomenar Pacte de Progrés. Socialistes i convergents van dirigir aleshores el consistori.
  Amb el nou executiu tots els regidors de Convergència tenen l'experiència dels quatre anys de mandat anterior. No n'hi ha cap de nou, tenint en compte que va obtenir 9 regidors i tots ells ja formaven part del govern de Valentí Junyent.
  Els qui s'estrenaran seran els sis regidors d'Esquerra Republicana que tindran cartera. Provenen de sectors diferents. Dos vénen del món de les arts, un de l'arquitectura i urbanisme, un altre de la informàtica, una és advocada i una altra és infermera.